hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բռնության են ենթարկվել, սպառնալիքներ և վիրավորանքներ ստացել հեղափոխության ժամանակ իր աշխատանքային պարտականություններն իրականացնող լրագրողներ Տիրայր Մուրադյանը, Թեհմինե Ենոքյանը, իրավապաշտպան Արթուր Սաքունցը, Մարինա Պողոսյանը, ՀԿ ներկայացուցիչ Անի Խաչատրյանը, փաստաբաններ Արսեն Մկրտչյանը, Տիգրան Աթանեսյանը, Երվանդ Վարոսյանը և ուրիշներ:
Փաստաբանների նկատմամբ վերաբերմունքը հիմնականում պայմանավորված է նրանց վստահորդների անձով ու այդ անձանց վերաբերյալ հանրության բացասական ընկալումներով։ Այս դեպքում ոչ թե բռնություն էր կիրառվում այլ համատարած ատելության կոչեր, ծաղրանքներ, վիրավորանքներ և սպառնալիքներ էին հնչեցվում:  Եղան դեպքեր, երբ փաստաբանները սկսեցին գաղտնի պահել, թե ում պաշտպանությունն են իրականացնում`հասարակության արձագանքից խուսափելու համար:
«Եթե առաջ հասարակությունը գրեթե միշտ իրավապաշտպանների կողմից էր, ապա այսօր հակառակ երևույթն ենք տեսնում: Հանրությունը թիրախավորում է փաստաբաններին, իրավապաշտպաններին և նույնացնում իրենց վստահորդների հետ»,- հավելեց «Իրավունքի ուժ»  ՀԿ համահիմնարդիր Սոնա Հովակիմյանը:
Փաստաբանի մեքենայի ուղղությամբ թքող անձը ներողություն խնդրեց և հաշտվեց փաստաբանի հետ
Գեներալ Մանվել Գրիգորյանի շահերը ներկայացնող փաստաբան Արսեն Մկրտչյանը դարձավ նմանօրինակ դեպքի «զոհը»: Բազմաթիվ վիրավորանքներ ու սպառնալիքներ ստանալով ոչ միայն իր, այլև ընտանիքի հասցեին, Մկրտչյանը չշտապես դիմել օրենքի ուժին: Միայն այն ժամանակ, երբ դատարանի դիմաց հավաքված քաղաքացիներից մեկը թքեց, ապա անհայտ ծագումով հեղուկ լցրեց փաստաբանի մեքենայի վրա, Ոստիկանությունը սկսեց նյութեր նախապատրաստել:
«Որոշ անձիք կարծում էին, թե բավարար է, որ  մեղադրյալը կամ ամբաստանյալը լինի նախկին իշխանությունների հետ այսպես կամ այնպես ասոցացված անձ, որպեսզի  թույլատրելի լիներ նրա  իրավունքի պաշտպանության ոտնահարումը:  Այստեղ ոչ միայն փաստաբանի գործունեությանը խոչնդոտելու հատկանիշներ եմ տեսնում, այլև ընդհանուր  բնույթի հոդվածների հատկանիշներ, մասնավորապես, բացահայտ ավարտված խուլիգանություն»,- Forrights-ի հետ զրույցում ասաց փաստաբան Մկրտչյանը: Պատահարը,սակայն, ավարտվեց հաշտությամբ. զանցանք կատարած անձը ներողություն խնդրեց փաստաբանից, վերջինս էլ՝ ներեց և գործը կարճվեց:
Ոստիկանները չէին հասկացել՝ անկյունում կանգնած ծխող լրագրողը մասնագիտական օրինական գործունեությո՞ւն էր իրականացնում
Այլ ընթացք ստացավ լրագրող Տիրայր Մուրադյանի մասնագիտական գործունեությունը խոչընդոտող իրավապահ մարմինների դեպքը:
Գործը հասավ դատարան. բռնություն գործադրած ոստիկանության աշխատակիցներ Սուրեն Թորոսյանը և Արեգ Թորոսյանը  մեղավոր ճանաչվեցին ՀՀ քրեական օրենսգրքի 164-րդ հոդվածի 1-ին մասով (Լրագրողի մասնագիտական օրինական գործունեությանը խոչընդոտելը կամ նրան տեղեկություններ տարածելուն կամ տարածելուց հրաժարվելուն հարկադրելը) նախատեսված հանցագործության կատարման մեջ և որպես պատիժ սահմանվեց տուգանք՝ ձևով նվազագույն աշխատավարձի երեքհարյուրապատիկի չափով:
«Արդյո՞ք շենքի անկյունում կանգնած ծխող և հանգստացող լրագրողն իրականացնում է լրագրողի մասնագիտական օրինական գործունություն և արդյո՞ք այդ անձին որևէ կերպ խանգարելը կամ անգամ հարվածելը կարող է դիտվել որպես լրագրողի մասնագիտական օրինական գործունեությանը խոչընդոտել»,- լրագրողական աշխատանքի խոչընդոտման իր պատկերացումների մասին ճառում նշել էր Արեգ Թորոսյանի պաշտպան Անի Գրիգորյանը։
Դատավճիռն այս պահին բողոքարկվում է ՀՀ վերաքննիչ քրեական դատարանում. մեղադրյալները համաձայն չեն դատարանի վճռի ետ:
Ադրբեջանի դրոշի կողքի լուսանկարը՝ իրավապաշտպանին սպառնալու առիթ
Տարեսկզբին մեծ աղմուկ բարձրացրեց Ասյա Խաչատրայնի լուսանկարն Ադրբեջանի դրոշի կողքին, որը նա ահրապարակել էր սոցիալական ցանցում: Սոցիալական ցանցերում վիրավորական արտահայտությունների ու սպառնալիքների պակաս չէր զգացվում:
«Իրազեկ քաղաքացիների միավորմում» ՀԿ ղեկավար Դանիել Իոաննիսյանն ֆեյսբուքյան իր էջում կատարեց գրառում ի պաշտպանություն Ասյա Խաչատյանի, որի մեկնաբանություններում սկսեցին հնչեցվել  իր անձի հանդեպ տարբեր բնույթի վիրավորանքեր և սպառնալիքներ։ Նրան անվանեցին «ազգի տականք», «դավաճան», «նողկալի մարդ»:
Նմանօրինակ մեկնաբանություններ, սպառնալիքներ և վիրավորանքներ մինչ օրս հետապնդում են իրավապաշտպան անձանց: Քանի դեռ հանրությունը փաստաբանին նույնացնում է վստահորդի հետ, իսկ իրավապաշտպանին վիրավորում անձի խախտված իրավունքների մասին բարձրաձայնելու համար, այսպիսի դեպքերը կշարունակվեն:
Նախորդ նյութը«Ես ուղղվել եմ, դրսևորել դրական վարքագիծ, գրադարան եմ գնում».դատարանը մերժեց պայմանական վաղաժամկետ ազատել դատապարտյալին
Հաջորդ նյութը«Անցումային արդարադատության էությունը, դրա կիրառելիության հնարավորությունը ՀՀ-ում». զեկույց
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
21 օր հացադուլի մեջ․դատապարտյալը պահանջում է բուժում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.